मई-जून की तपती गर्मी से उस वक्त राहत मिलने का एहसास होता है जब बारिश की ठंडी-ठंडी बूंदे आपको भिगोती हैं। हालांकि, ये सुखद एहसास बस चंद दिनों का ही होता है, क्योंकि जल्द ही बारिश की बूंदें आपके लिए मुसीबतों का पिटारा जो खोलने वाली होती हैं। मॉनसून की दस्तक तो बहुत अच्छी लगती है, लेकिन जब दरवाजे पर दस्तक देने के बाद ये पूरी तरह से घर पर कब्ज़ा कर लेती है तो बहुत गुस्सा आता है इस मॉनसून पर। फिलहाल हमारे देश का हाल कुछ ऐसा ही है। पहले मुंबई और अब दिल्ली और उत्तर प्रदेश मॉनसून की बरसात से बेहाल हो चुके हैं। चलिए आपको बताते हैं मॉनसून के बारे में वो बातें जो इसे सुहाना कम और खतरनाक ज़्यादा बनाती है।